Vērgales pamatskola

Vērgales pamatskola ir izglītības iestāde Dienvidkurzemes novada Vērgales pagastā, kura īsteno vispārējās pamatizglītības programmu.
Vērgales pamatskola kopš 1922. gada atrodas Vērgales muižas pilī, kura savā laikā piederēja baronam fon Bēram. 2016./2017. mācību gadā skolā mācās 99 skolēni — gan no Vērgales pagasta, gan arī no Grobiņas un Sakas pagasta. Skola ir atvērta pagasta iedzīvotājiem, izglītības, kultūras un sporta attīstībai. Izglītības iestādē strādā 16 pedagoģiskie darbinieki.

 Vēsture 

Otrā pasaules kara laikā skolas telpās iekārtoja vācu kara hospitāli. 1961. gadā skolā atvēra astoto klasi. 1989. gadā skolu pārdēvēja par deviņgadīgu skolu. 1992. gadā — par Vērgales pamatskolu.

Laika posmā no 1922. gada līdz 1959. gadam par skolas direktoru strādāja Edvards Celms (37 gadus), Jānis Alberiņš, Līne Mača, Doreteja Kambala, Vladislavs Capāns, Tālivaldis Dermanis, Rasma Rača. Par mācību pārzini kopš 1950. gada strādāja Voldemārs Kancāns. Laikā no 1960. gada līdz 1979. gadam skolā par direktoru strādāja Vera Sīkle, Gunārs Rozenbergs, RūtaTrinīte — Rūdolfa, Francis Norkuss, Arno Šneiders. Bija vairāki mācību pārziņi — Voldemārs Kancāns, Velta Šneidere, Ārija Šneidere, Mirdza Sīpola. No 1980. gada līdz 2004. gadam skolā par direktoriem strādāja Ārija Šneidere, Mirdza Sīpola, Ēriks Kudums, Ilze Regute. No 2004. gada par direktoru strādā Gints Juriks.

Izglītojamiem ir labi sasniegumi mācību priekšmetu olimpiādēs un mākslinieciskās pašdarbības skatēs. 

Gadu no gada pamatskolas absolventi turpina izglītoties Liepājas Valsts
1. ģimnāzijā, Liepājas 5. vidusskolā, Grobiņas ģimnāzijā, Liepājas Valsts tehnikumā un citās vidējās izglītības iestādēs.

 Izglītības programmas 
Skola īsteno vispārējās pamatizglītības programmu 1. — 9. klasei.

 Ārpusklases nodarbības un interešu pulciņi 

 Kultūrizglītības jomā 

 Šūšanas pulciņš 5. — 9. kl.
 Vizuāli plastiskās mākslas pulciņš — 1. — 9. kl.
 Vokālais ansamlis 2. — 4. kl.
 Folkloras pulciņš 2. — 8. kl.
 Individuālo izpildītāju grupa „Dziedātprieks” 5. — 9. kl.
 Tautiskās dejas 1. kl.
 Tautiskās dejas 2. — 3. kl.
 Tautiskās dejas — 4. kl.
 Tautiskās dejas — 5. — 9. kl.
 Dabas pētnieks — 3. kl.

 Sporta izglītības jomā 
 Volejbola pulciņš 1. — 4. kl.
 Volejbola pulciņš 5. — 9. kl.
 Peldētapmācība 1. klasei 1x nedēļā Liepājas Olimpiskā centra peldbaseinā.

 Citi 

 Angļu valodas sarunas pulciņš 1. — 4. kl

 Papildus nodarbības 
 Logopēds 1. — 4. kl.

 Tradīcijas 

 Zinību diena;
 Pārgājieni, ekskursijas;
 Vides dienas 2. septembrī, 31. maijā;
 Dzejas dienas;
 Skolas ozola dzimšanas diena septembra beigās;
 Mārtiņdienas tirgus „Lielā andele”, masku gājiens;
 18. Novembrim veltīts svinīgs sarīkojums;
 Ziemassvētku eglītes sarīkojums;
 Valentīna diena;
 Lieldienas;
 Mātes dienai veltīts koncerts;
 Mācību gada noslēguma svētki — Nomināciju diena;
 Daiļrunas konkurss;
 Pēdējais zvans;
 Izlaidums;
 Sadraudzības pasākumi ar Tārgales skolu kopš 1975. gada;
 Dziesmu konkurss „Sniegpulkstenis”;
 Sporta diena kopā ar kādu izcilu sportistu;
 Skolēnu darbu izstādes (zīmējumi u.c.);
 Talkas skolas un pagasta uzkopšanā;
 Mācību priekšmetu dienas;
 Mācību priekšmetu olimpiādes skolā un novadā;
 Skolas salidojums x 5 gados;
 Līdzdalība pagasta pasākumos.

Kategorija:Skolas Latvijā
Kategorija:Skolas Dienvidkurzemes novadā
Kategorija:Pamatskolas Latvijā